Deg yimebdi-a, amsawal yebda-d srid s tigawin yemseḍfaren ta deffir ta, maca yeggard sya ɣer da aglam n yiwudam ( aglam n yiḥulfan d liḥala-nsen). Di tazwara, yebda-d taḥkaytis mi d-tekcem terbaɛt n Salem ɣer wakal n At-Yeǧǧer, sakin yeḥbes tigawt, iger-d aglam liḥala n tegnawt mi d-yenna deg tseddart tamezwarut, asebtar wis 7 :  Segmi i d-kecmen akal n AtYeǧǧer, adfel yenna-d ma ad n-teṭṭfeḍ. Niqal d asxiclew kan, tura ha-t-an amzun d ibidiyen i diɣellin, simmal ttalin adrar, simmal yeddal wakal, d tineccarin n taḍut i d-yettarew. yerna-d :  Akal ibezgen yerna-s udfel....